Predkladacia správa

	Predkladaný návrh plánu práce vlády SR na rok 2003 (Plán) je spracovaný na základe návrhov jednotlivých ministerstiev, ostatných ústredných orgánov štátnej správy a ďalších inštitúcií.

	Návrh Plánu je predkladaný po zapracovaní pripomienok uplatnených v medzirezortnom pripomienkovom konaní.

	V medzirezortnom pripomienkovom konaní, ktoré sa konalo v období od 28. novembra 2002 do 10. decembra 2002, bolo oslovených 28 ústredných orgánov štátnej správy a inštitúcií, z ktorých 17 nemalo pripomienky, jeden subjekt predložil pripomienky po termíne a z okruhu neoslovených subjektov reagovali dva. Návrh neobsahuje úlohy, ktoré už boli uložené uzneseniami vlády Slovenskej republiky a úlohy, ktoré boli navrhované ako informácie pre vládu. Vyhodnotenie medzirezortného pripomienkového konania je uvedené v samostatnej prílohe.